Lav et referat af nedenstående tekst:

Tekst:
Kort før klokken 11 lørdag fik kunder og personale i T. Hansen sig noget af en overraskelse. En kronhjort kom løbende ind i butikken, der ligger på Frederikshavnsvej i Hjørring. Først tror jeg, det er løgn. Jeg troede, det var en hest, der var kommet herind, eller noget lignende, fortæller Oliver Hjørringgaard, der arbejder i butikken i Hjørring. Kronhjorten var tydeligt forskrækket efter at have krydset Frederikshavnvej. Oliver Hjørringgaard oplevede at kunderne råbte op, mens dyret løb igennem butikken og ud på lageret. - Kunderne får selvfølgelig det samme chok, som jeg gør. De er lige så overrasket, som jeg er, siger Oliver Hjørringgaard til TV2 Nord. Han forsøgte at spærre for kronhjortens adgang fra lageret til butikken med en stige. -Jeg får så skabt et overblik over situationen. Til sidst får vi spærret vores krondyr inde, fortæller Oliver Hjørringgaard. Men hjorten stejlede og ramte Oliver Hjørringgaard med en klov. Hjorten stod med fråde om munden. Nu var gode råd dyre. Så de ansatte kontaktede den lokale afdeling af schweisshundregisteret for at høre, om de kunne hjælpe. Men her fik de bare at vide, at de skulle genne dyret forsigtigt ud af butikkens bagindgang. Men det var ikke lige den letteste løsning for butikkens ansatte; her stod deres biler jo. I stedet blev politiet kontaktet, og de sendte hurtigt en patrulje forbi for at hjælpe med at få Kronhjorten tilbage til naturen igen. Efter en halv time skete det; dyret forlod butikken. På vej væk sprang kronhjorten over Oliver Hjørringgaards bil. Herefter forsvandt hjorten mod EUC Nord og Vendiaparken i Hjørring og et lille skovområde i nærheden. Teoretisk set kan den komme igen inden I lukker? -Den kan den, men jeg kan ikke love jer, at det sker, siger Oliver Hjørringgaard med et smil.

Referat:
En kronhjort forvildede sig lørdag ind i en T. Hansen butik i Hjørring til stor forvirring for både personale og kunder i butikken.